周正儒

周正儒，號梓菴，南直隸常州府宜興縣人。明朝政治人物。

生平
天啓七年（1627年）丁卯科第92名舉人嘉慶《宜興縣志·卷七·選舉》：天啟七年丁卯（舉人）……周正儒 庚辰進士，《書》四房會試第十七名，殿試二甲二十名，欽授禮科給事中《崇禎十三年庚辰科進士三代履歷》：周正儒，曾祖有仁，累赠光禄大夫、柱国、少傅兼太子太傅、吏部尚书、建极殿大学士。祖淳，囗囗知县，累赠光禄大夫、柱国、少傅兼太子太傅、吏部尚书、建极殿大学士。父人瑞，内阁诰敕房中书。梓菴，书四房。庚戌年二月二十四日生。宜兴县人。丁卯九十二名，会试十七名，二甲二十名。钦授吏科给事中。「周正儒，舊志文苑傳云原名肖儒，崇禎十三年進士，兄延儒及第，登政府，正儒絕不作貴介氣，濳心讀書，文譽藉甚，所著有社集吳吟卽山軒稾，按周相國之弟肖儒，改名正儀，崇禎壬午舉於鄕，見楊氏《鄕評僃攷》及《周氏族譜》，正儒則字梓庵，庚辰進士，召對稱旨擢禮科給事，中楊嗣昌擁兵縻饟，正儒被召對必痛哭論列，天子爲動容，奉詔督饟，厯陳生饟、用饟、徵饟三策，上皆嘉納，因提饟囘南，遭甲申之變，隱居保安寺，肆力於宋諸子書，著有燼餘倦游集，皇城疏草，焚餘詩稾，國朝康熙五十六年祀鄕賢祠，官職載選舉志入祠載學校志，竝非延儒同產，今正儒傳獨進士年分不誤，其餘皆正儀事，不作貴介氣云云則周旋正儀語也，且選舉志注舉人周正儀下云延儒弟有傳，而今傳祗有正儒别無正儀，種種剌謬幾不可解，大抵舊志本徐志之文康熙時徐君修志茹公尙存，故延儒及弟正儀不能無傳，嘉慶初甯楷更修則延儒之氣焰消，而正儒之忠讜顯，遂削延儒而改正儀作正儒，獨易其名不宷其實以致譌踳爾，今當改正儒入忠義，詳其眞事，刊去原名肖儒及兄延儒以下等語，而以選舉志周正儀注有傳二字迻注正儒之下，乃與周譜楊評相叶，嗟夫勢位愈赫誌狀愈張，而品行之流傳亦愈難摩滅，觀二公之有傳無傳可以倒置於當時，不能不更正於後禩，然則行實不足偁而紛紛論𧩿誣美前人者，後之視今猶今之視昔也」，[光緒]《宜興荆溪縣新志》嘉慶《宜興縣志·卷八·人物》：周正儒，原名肖儒，崇禎十三年進士。兄延儒及第登政府，正儒絕不貴介氣，潛心讀書，文譽籍甚，所著有《社集吳吟》、《即山軒稿》。 以上參徐志。

家族
曾祖周有仁（累贈光禄大夫、柱國、少傅兼太子太傅、吏部尚書、建極殿大學士）；祖周淳（□□知縣，累贈光禄大夫、柱國、少傅兼太子太傅、吏部尚書、建極殿大學上）；父周人瑞（内閣誥敕房中書）；堂兄周延儒（萬曆四十一年癸丑科狀元）嘉慶《宜興縣志·卷七·選舉》：周天瑞，以子延儒秩，贈柱國少侍吏部尚書建極殿大學士；子周鶴嘉慶《宜興縣志·卷七·選舉》：周正儒，吏給，以子鶴秩，贈文林郞永明縣知縣。

 参考资料 

Category:周姓
Category:宜興人
Category:明朝禮科給事中